En strid mellem to mænd på vej i Klim udviklede sig søndag aften. Den ene mand hentede et gevær og pegede på den anden mands svigermor, der sad og ventede i en bil. Da politiet senere forsøgte at anholde manden med geværet, måtte politiet anvende peberspr

Skænderi i Klim Søndag aften omkring kl. 21 opstod et skænderi mellem to mænd fra samme vej i Klim by ved Fjerritslev. Sigtede med gevær Skænderiet udviklede sig, og den ene mand hentede et gevær. Det truede han den anden mands svigermor med, som havde siddet og ventet i en bil mens skænderiet stod på. Ville ikke overgive sig Politiet blev alarmeret, men da de ville anholde den 41-årige mand der havde truet med gevær, ville han ikke overgive sig. Peberspray Politiet måtte anvende peberspray for at anholde ham. Han køler nu af i Aalborg Arrest, og kan se frem til en sigtelse for trusler på livet. Det viser sig efterfølgende, at geværet er et luftgevær. Den 41-årige mand er kendt af politiet fra tidligere. Det oplyser vagtchef Frank Liltorp fra Nordjyllands Politi til TV2/Nord